

**PAPILDOMAS SUSITARIMAS Nr. 11**

**PRIE 2019 M. GRUODŽIO 6 D. RANGOS SUTARTIES NR. 22-2292**

2024 m. balandžio \_\_\_\_ d.

**Panevėžio miesto savivaldybės administracija***,* juridinio asmens kodas 288724610, kurio registruota buveinė yra Laisvės a. 20, Panevėžys, atstovaujama Savivaldybės administracijos direktoriaus Tomo Juknos, veikiančio pagal Panevėžio miesto savivaldybės tarybos sprendimu 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir savivaldybės tarybos 2023 m. kovo 22 d. sprendimo Nr. 1-81 pripažinimo netekusiu galios“ (toliau − Užsakovas), ir

**UAB „Dujotiekio statyba“,** pagal Lietuvos Respublikos įstatymus įsteigta ir veikianti įmonė, juridinio asmens kodas 147651435, kurios registruota buveinė yra Elektronikos g. 7, LT-35116 Panevėžyje, duomenys apie bendrovę kaupiami ir saugomi LR Juridinių asmenų registre,atstovaujama direktoriaus Nerijaus Palionio, veikiančio pagal bendrovės įstatus **(**toliau − Rangovas),

toliau kartu vadinami Šalimis, o kiekvienas atskirai – Šalimi, sudarė ir pasirašė šį papildomą susitarimą Nr. 11 (toliau – **„Susitarimas“**) prie 2019 m. gruodžio 6 d. Rangos sutarties Nr. 22-2292 (toliau – **„Sutartis“**) ir susitarė:

**Preambulė**

**Atsižvelgiant į tai**, kad Užsakovui įvykdžius supaprastintą pirkimą atviro konkurso būdu 2019 m. gruodžio 6 d. tarp šalių buvo sudaryta Sutartis, pagal kurią Rangovas įsipareigojo atlikti tiltų, pėsčiųjų ir dviračių takų su poilsiui ir pramogoms pritaikytomis zonomis, esamų želdinių sutvarkymo ir naujų sodinimo bei apšvietimo įrengimo / atnaujinimo statybos darbus pagal Užsakovo pateiktą techninį darbo projektą „Skaistakalnio parko ir jo prieigų Panevėžyje rekonstravimo projektas“ Nr. 17\_06/02-R-TDP;

**Atsižvelgiant į tai**, kad Užsakovas ir Rangovas 2020 m. lapkričio 12 d. pasirašė Papildomą susitarimą Nr. 1 / 22-2258 dėl Darbų atlikimo termino pratęsimo 3 mėnesiais;

**Atsižvelgiant į tai**, kad Užsakovas ir Rangovas 2021 m. vasario 11 d. pasirašė Papildomą susitarimą Nr. 2 / 22-215 dėl Darbų atlikimo termino pratęsimo 3 mėnesiais;

**Atsižvelgiant į tai**, kad Užsakovas ir Rangovas 2021 m. rugpjūčio 9 d. pasirašė Papildomą susitarimą Nr. 3 / 22-1558 dėl darbų etapų pradžios suderinimo, darbų stabdymo, galutinio I etapo darbų termino;

**Atsižvelgiant į tai**, kad Užsakovas ir Rangovas 2022 m. birželio 16 d. pasirašė Papildomą susitarimą Nr. 4 / 22-1576 dėl Darbų kainos perskaičiavimo;

**Atsižvelgiant į tai**, kad Užsakovas ir Rangovas 2022 m. liepos 14 d. pasirašė Papildomą susitarimą Nr. 5 / 22-1926 dėl Darbų kainos perskaičiavimo;

**Atsižvelgiant į tai**, kad Užsakovas ir Rangovas 2023 m. kovo 1 d. pasirašė Papildomą susitarimą Nr. 6 / 22-615 dėl Darbų kainos koregavimo;

**Atsižvelgiant į tai**, kad Užsakovas ir Rangovas 2023 m. birželio 16 d. pasirašė Papildomą susitarimą Nr. 7 / 22-1545 dėl Darbų kainos perskaičiavimo;

**Atsižvelgiant į tai**, kad Užsakovas ir Rangovas 2023 m. rugpjūčio 7 d. pasirašė Papildomą susitarimą Nr. 8 / 22-1904 dėl Darbų kainos koregavimo;

**Atsižvelgiant į tai**, kad Užsakovas ir Rangovas 2023 m. lapkričio 17 d. pasirašė Papildomą susitarimą Nr. 9 / 22-2480 dėl naujo Subrangovo pasitelkimo, II etapo darbų stabdymo, II etapo darbų pabaigos;

**Atsižvelgiant į tai**, kad Užsakovas ir Rangovas 2023 m. gruodžio 19 d. pasirašė Papildomą susitarimą Nr. 10 / 22-2796 dėl kainos koregavimo, ištaisant įkainio skaičiavimo klaidą, Darbų vykdymo atnaujinimo;

**Atsižvelgiant į tai**, kad Užsakovas ir Rangovas 2023 m. gruodžio 20 d. Rangovo užbaigtų statybos darbų (Tilto per Nevėžio upę (SK-TL-2) rekonstravimas ir juodo asfalto tako jungtys) perdavimo statytojui aktą, o vykdant statybos užbaigimo procedūras, 2024 m. kovo 4 d. pasirašytas Vidurio Lietuvos SVP departamento sprendimas sustabdyti statybos užbaigimo akto išdavimą bei nurodyti motyvai, teisinis ir faktinis pagrindimas;

**Atsižvelgiant į tai**, kad statybos dalyviai teikė siūlymus susidariusiai situacijai spręsti, kai kuriais momentais nuomonės išsiskyrė, tačiau Užsakovas ir Rangovas siekia, kad būtų pasiektas Sutartyje numatytas rezultatas (t.y. gautas statybos užbaigimo aktas) taikiu keliu ir kaip galima greičiau;

**Atsižvelgiant į tai**, kad 2024 m. balandžio 17 d. statybos dalyvių atstovų pasirašytas Tilto per Nevėžio upę (SK-TL-2) rekonstravimo papildomų darbų aptarimo aktas, kuriame detalizuoti darbai, pateikiant jų kainos apskaičiavimą bei detaliai aprašyta situacija. Minėtame akte nurodyta, kad „papildomų darbų vertė yra 10 853,84 Eur be PVM ir šia suma, įvertinus Statybos sąnaudų elementų kainų pokytį, nustatytą 2022 m. birželio 16 d. pasirašytame Papildomame susitarime Nr. 4 / 22-1576, 2022 m. liepos 14 d. pasirašytame Papildomame susitarime Nr. 5 / 22-1926 ir 2023 m. birželio 16 d. pasirašytame Papildomame susitarime Nr. 7 / 22-1545 dėl Darbų kainos perskaičiavimo, turi būti koreguojama Sutarties kaina t.y.: Sutarties priedo Nr. 2 Įkainotos veiklos sąrašo 2.1 punkto „Tilto per Nevėžio upę (SK-TL-2) rekonstravimas ir juodo asfalto tako jungtys“ suma didinama – 12 810,06 Eur be PVM. Papildomai papildyti Sutarties priedo Nr. 2 Įkainotos veiklos sąrašą 2.5. punktu, kurio aprašymas „Sutarties įvykdymo garantijos pratęsimo (dėl papildomų porankių įrengimo) išlaidos“, suma – 406,00 Eur, atkreipiant dėmesį, kad tai yra draudimo įmokos, kuri neapmokestinama PVM, kompensavimas.“.

**Atsižvelgiant į tai**, kad 2024 m. balandžio 17 d. statybos dalyvių atstovų pasirašytame akte nurodyti Pakeitimai tenkina Sutarties 17.7.1 ir 17.7.2 papunkčiuose nurodytas aplinkybes bei Lietuvos Respublikos viešųjų pirkimų įstatymo 89 str. 1 d. 3 p. nurodytas aplinkybes.

**Atsižvelgiant į tai**, kad Sutarties 3.4.1. punkte numatyta – „pagal 17.5. papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo“.

**Todėl**, Šalys sudarė šį Susitarimą dėl papildomų darbų atlikimo, kainos koregavimo ir susitarė:

1. Pakeisti, įvertinus 2023 m. gruodžio 13 d. Įkainio, nurodyto 2023 m. Rugpjūčio 3 d. Tilto per Nevėžio upę (SK-TL-2) rekonstravimo papildomų / nenumatytų ir nevykdomų darbų aptarimo akte, perskaičiavimo akte, nurodytą nevykdomų /keičiamų ir papildomų, Sutarties 3.1 punkte nurodytą atliekamų Darbų kainą, - be PVM 2 740 201,45 Eur (du milijonai septyni šimtai keturiasdešimt tūkstančių du šimtai vienas Eur 45 euro ct) ir PVM 575 357,05 Eur (penki šimtai septyniasdešimt penki tūkstančiai trys šimtai penkiasdešimt septyni Eur 05 euro ct), Darbų kaina su PVM yra 3 315 558,50 Eur (trys milijonai trys šimtai penkiolika tūkstančių penki šimtai penkiasdešimt aštuoni Eur 50 euro ct).
2. Padidinti Įkainotos veiklos sąrašo (Sutarties priedas Nr. 2) 2.1 punkto „Tilto per Nevėžio upę (SK-TL-2) rekonstravimas ir juodo asfalto tako jungtys“ kainą, padidinant 2024 m. balandžio 17 d. Tilto per Nevėžio upę (SK-TL-2) rekonstravimo papildomų darbų aptarimo akte nurodyta suma t.y. 12 810,06 Eur be PVM (dvylika tūkstančių aštuoni šimtai dešimt Eur 06 ct).
3. Pakeisti Įkainotos veiklos sąrašą (Sutarties priedas Nr. 2), įtraukiant 2.5. punktą, kurio aprašymas „Sutarties įvykdymo garantijos pratęsimo (dėl papildomų porankių įrengimo) išlaidos“, suma – 406,00 Eur (keturi šimtai šeši eurai, 00 euro ct), įvertinant, kad tai yra draudimo įmokos, kuri neapmokestinama PVM, kompensavimas, todėl PVM nuo šio sumos neskaičiuojamas.
4. Šis Susitarimas kartu su 2024 m. balandžio 17 d. Tilto per Nevėžio upę (SK-TL-2) rekonstravimo papildomų darbų aptarimo aktu yra neatskiriama Sutarties dalis ir galioja kartu su Sutartimi, kurios nuostatos taikomos ir šio Susitarimo atžvilgiu tiek, kiek jos nėra pasikeitusios šiuo Susitarimu.
5. Pasirašius šį Susitarimą dėl 2024 m. balandžio 17 d. Tilto per Nevėžio upę (SK-TL-2) rekonstravimo papildomų darbų aptarimo akte numatytų darbų atlikimo, Užsakovas pateiks Vidurio Lietuvos SVP departamento atstovui garantinį raštą apie numatomus atlikti porankio įrengimo darbus, siekiant kuo skubiau pasiekti sutartyje numatytą rezultatą t.y. gauti statybos užbaigimo aktą.
6. Rangovas užtikrina, kad 2024 m. balandžio 17 d. Tilto per Nevėžio upę (SK-TL-2) rekonstravimo papildomų darbų aptarimo akte numatytų darbų atlikimo laikotarpiu bus galiojantis Sutarties įvykdymo užtikrinimo dokumentas, nors statybos užbaigimo aktas ir būtų gautas anksčiau nei įvykdyti aptarti papildomi darbai.
7. Kitos Sutarties sąlygos lieka nepakeistos.
8. Susitarimas sudaromas lietuvių kalba ir Šalių pasirašomas kvalifikuotu elektroniniu parašu.
9. Susitarimas sudaromas 1 (vienu) egzemplioriumi.

Pridedama. 2024 m. balandžio 17 d. Tilto per Nevėžio upę (SK-TL-2) rekonstravimo papildomų darbų aptarimo aktas, 3 lapai.

|  |  |  |
| --- | --- | --- |
| **Užsakovas**  Panevėžio miesto savivaldybės administracija  Laisvės a. 20, LT- 35200, Panevėžys  Įmonės kodas 288724610  Tel. 8 45 501360, faksas 8 45 501360  Ne PVM mokėtojas  A.s. Nr. LT56 7300 0100 0238 6606  AB „Swedbank“  Banko kodas 73000 | **Rangovas**  UAB „Dujotiekio statyba“  Kodas 147651435  PVM mokėtojo kodas LT476514314  Registro tvarkytojas – VĮ Registrų centras  Elektronikos g. 7, LT-35116 Panevėžys  A.s. Nr. LT52 7300 0100 0237 6881  tel. 8 45 460447; 8 616 51264  elektroninis paštas:  [info@dujotiekiostatyba.lt](mailto:info@dujotiekiostatyba.lt) | |
| **Užsakovas**  Administracijos direktorius  Tomas Jukna  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. | | **Rangovas**  Direktorius  Nerijus Palionis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)   1. V. | |